Οι δημόσιες συμβάσεις έργων και υπηρεσιών στην Ελλάδα υπό το καθεστώς των Οδηγιών 2004/17/ΕΚ και 2004/18/ΕΚ από την σκοπιά της Κοινωνιολογίας του Δικαίου και του Δικαίου και Οικονομικών
Creators: name: Παναγιωτίδου, Ελισάβετ Σπ.
Publisher: name: Aristotle University of Thessaloniki
Year: 2023
Subjects: Δημόσιες συμβάσεις
Ανάθεση
ΣΔΙΤ (Συμπράξεις Δημόσιου και Ιδιωτικού Τομέα)
Κοινωνική εταιρική ευθύνη
Public procurement
Sociolegal analysis
PPP (Public Private Partnership)
CSR (Corporate Social Responsibility)

description: Η παρούσα διατριβή παρουσιάζει το παλαιότερο και το νεότερο νομικό πλαίσιο των δημόσιων συμβάσεων μέσα από το πρίσμα του Δικαίου και Οικονομικών (ΔκΟ) και της Κοινωνιολογίας του Δικαίου. Η προσέγγιση αυτή έχει στόχο να καταδείξει την σημαντική θέση που κατέχουν οι δημόσιες συμβάσεις στην κάθε κοινωνία και πώς επηρεάζεται το επίπεδο διαβίωσης των πολιτών. Η οικονομική σημασία των δημόσιων συμβάσεων σε ευρωπαϊκό, αλλά και σε εθνικό επίπεδο είναι αδιαμφισβήτητη. Εξίσου όμως σημαντικό είναι και το κοινωνικό τους αποτύπωμα, το οποίο προσπάθησε να σκιαγραφήσει η διατριβή αυτή. Στο πρώτο κεφάλαιο παρουσιάζονται βασικοί όροι των δημόσιων συμβάσεων, οι διαδικασίες ανάθεσης και το νομικό πλαίσιο όπως έχει διαμορφωθεί μέχρι και σήμερα. Η εισαγωγή αυτή είναι απαραίτητη, προκειμένου να προχωρήσουμε στην οικονομική και κοινωνιολογική ανάλυση των δημόσιων συμβάσεων.Το δεύτερο κεφάλαιο αποτελεί την κοινωνιολογική ανάλυση των δημόσιων συμβάσεων. Στην ενότητα αυτή, παρουσιάζονται οι κοινωνιολογικοί δείκτες που σχετίζονται άμεσα με τη λειτουργία των δημόσιων συμβάσεων, όπως είναι η απασχόληση, η διαφάνεια και η προστασία του καταναλωτή. Επιπλέον, αναπτύσσονται θεωρίες δικαίου και κοινωνίας, ενώ ιδιαίτερη έμφαση δίνεται στην καινοτομία και σε νέες μορφές δημόσιων συμβάσεων, όπως είναι οι πράσινες δημόσιες συμβάσεις (ΠΔΣ). Στο τρίτο κεφάλαιο, οι δημόσιες συμβάσεις προσεγγίζονται από την πλευρά της οικονομικής ανάλυσης του δικαίου. Στο σημείο αυτό, εξειδικεύεται ο αμιγώς οικονομικός χαρακτήρας της κάθε δημόσιας σύμβασης, τον οποίο συναντούμε σε όλα τα στάδια ανάθεσης. Παρουσιάζεται η πιο ειδική περίπτωση δημόσιων συμβάσεων, οι Συμπράξεις Δημόσιου και Ιδιωτικού Τομέα (ΣΔΙΤ), όπως και το φαινόμενο της διαφθοράς, που ταλανίζει την ελληνική κοινωνία, αναπόσπαστο μέρος της οποίας αποτελούν οι δημόσιες συμβάσεις. Στο τελικό τμήμα της διατριβής, παρουσιάζονται τα συμπεράσματα για την υφιστάμενη κατάσταση στις δημόσιες συμβάσεις στην Ελλάδα σε σχέση με τις άλλες χώρες της Ευρωπαϊκής Ένωσης. Στη συνέχεια, γίνονται προτάσεις ενδυνάμωσης της αποτελεσματικότητας των δημόσιων συμβάσεων, οι οποίες μπορούν να αξιοποιηθούν, εφόσον αποδεχθούμε τις δημόσιες συμβάσεις ως ένα ζωντανό, αλληλεπιδρόν κομμάτι της κοινωνίας μας.
description: This dissertation presents the previous and more recent legal framework of public procurement through the scope of economic analysis of law and Sociology of Law. This approach aims to demonstrate the important role that public procurement plays in every society and how it affects the standard of living of citizens. The economic importance of public procurement at European and national level is undeniable. However, equally important, is their social impact, which this dissertation tried to outline.The first chapter presents the basic terms of public procurement, the award procedures and the legal framework as it has been formed until today. This introduction is necessary in order to proceed to the economic and sociological analysis of public procurement.The second chapter is the sociological analysis of public procurement. This section presents the sociological indicators directly related to the operation of public procurement, such as employment, transparency and consumer protection. In addition, theories of law and society are being developed, with particular emphasis on innovation and new forms of public procurement, such as green procurement (GPP).In the third chapter, public procurement is approached from the point of view of economic analysis of law. At this point, the purely financial nature of each public contract, which we encounter at all stages of the award, is specified. The most special case of public procurement, the Public-Private Partnerships (PPPs), is presented, as well as the social phenomenon of corruption, which is very familiar to Greek society. In the final part of the dissertation, the conclusions for the current situation in public procurement in Greece in relation to the other countries of the European Union are presented. Then, proposals are made to strengthen the effectiveness of public procurement, which can be utilized, if we accept public procurement as a living, interactive part of our society.